
Ministru kabineta noteikumi Nr. 495
Rīgā 2025. gada 12. augustā (prot. Nr. 31 36. §)
Grozījumi Ministru kabineta 2023. gada 19. decembra noteikumos Nr. 820 "Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa "Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas" 4.4.1.1. pasākuma "Atbalsts jaunām pieejām sabiedrībā balstītu sociālo pakalpojumu sniegšanā" īstenošanas noteikumi"
Izdoti saskaņā ar
Eiropas Savienības fondu 2021.–2027. gada
plānošanas perioda vadības likuma
19. panta 6. un 13. punktu
· Izdarīt Ministru kabineta 2023. gada 19. decembra noteikumos Nr. 820 "Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa "Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas" 4.4.1.1. pasākuma "Atbalsts jaunām pieejām sabiedrībā balstītu sociālo pakalpojumu sniegšanā" īstenošanas noteikumi" (Latvijas Vēstnesis, 2023, 250. nr.; 2024, 86. nr.; 2025, 40. nr.) šādus grozījumus:
· 1. Izteikt 4.1. apakšpunktu šādā redakcijā:
· "4.1. programmas iznākuma rādītājs: nacionāla, reģionāla vai vietēja mēroga valsts administrācijas vai sabiedrisko pakalpojumu iestāžu un pakalpojumu skaits, kas saņēmuši atbalstu, – 12;".
· 2. Izteikt 4.2. apakšpunktu šādā redakcijā:
· "4.2. programmas iznākuma rādītājs: biedrības, nodibinājumi un uzņēmumi, kas saņēmuši atbalstu, – 12;".
· 3. Izteikt 4.4. apakšpunktu šādā redakcijā:
· "4.4. nacionālais rādītājs: personas, kuras saņēmušas inovatīvus sabiedrībā balstītus sociālos pakalpojumus, – 480;".
· 4. Izteikt 4.5. apakšpunktu šādā redakcijā:
· "4.5. programmas rezultāta rādītājs: sabiedrībā balstītu sociālo pakalpojumu skaita pieaugums – 24."
· 5. Izteikt 7. punktu šādā redakcijā:
· "7. Pasākumam pieejamais kopējais finansējums ir 10 202 272 euro, tai skaitā Eiropas Sociālā fonda Plus finansējums – 8 671 931 euro un valsts budžeta finansējums – 1 530 341 euro."
· 6. Svītrot 8. punktu.
· 7. Izteikt 9. punktu šādā redakcijā:
· "9. Pasākumā Eiropas Sociālā fonda Plus finansējuma ietvaros pieejams šķērsfinansējums Eiropas Reģionālā attīstības fonda atbalsta jomas izmaksām sabiedrībā balstītu sociālo pakalpojumu inovāciju īstenošanai, kas nepārsniedz 1 296 000 euro jeb 13 procentus no pasākumam pieejamā finansējuma."
· 8. Svītrot 11. punktu.
· 9. Izteikt 19.1. apakšpunktu šādā redakcijā:
· "19.1. finansējuma saņēmēja projekta vadības un īstenošanas personāla izmaksas;".
· 10. Svītrot 19.3.4. apakšpunktu.
· 11. Svītrot 20.2. apakšpunktu.
· 12. Izteikt 21. punktu šādā redakcijā:
· "21. Šo noteikumu 18.2. apakšpunktā minētās netiešās attiecināmās izmaksas finansējuma saņēmējs plāno kā vienu izmaksu pozīciju 15 procentu apmērā no šo noteikumu 19.1. apakšpunktā minētajām personāla izmaksām, kas radušās uz civildienesta vai darba tiesisko attiecību pamata."
· 13. Izteikt 30.2.5.27. apakšpunktu šādā redakcijā:
· "30.2.5.27. netiešajām izmaksām 15 procentu apmērā no šo noteikumu 30.2.5.1. apakšpunktā minētajām personāla izmaksām, kas radušās uz civildienesta vai darba tiesisko attiecību pamata;".
· 14. Izteikt 34.1. apakšpunktu šādā redakcijā:
· "34.1. avansa maksājumu gala labuma guvējs var saņemt, pamatojot avansa maksājuma apmēru, un tas nevar pārsniegt 30 procentus no šo noteikumu 30.2.5. apakšpunktā noteiktā kopējā finansējuma apmēra sociālās inovācijas īstenošanai. Piešķirtais avanss gala labuma guvējam, ja tā ir pašvaldības iestāde, ir jāizlieto sešu mēnešu laikā saimnieciskā gada ietvaros, pārējiem gala labuma guvējiem – sešu mēnešu laikā no tā piešķiršanas brīža;".
· 15. Izteikt 37.1. apakšpunktu šādā redakcijā:
· "37.1. nodibina civildienesta vai darba tiesiskās attiecības ar projekta vadības un īstenošanas personālu vai piesaista pakalpojumu sniedzēju šo noteikumu 37.2. apakšpunktā minētajā kārtībā. Civildienesta vai darba tiesisko attiecību gadījumā, paredzot atlīdzības izmaksas, personālu nodarbina normālu vai nepilnu darba laiku, tai skaitā atlīdzībai var piemērot daļlaika izmaksu attiecināmības principu. Ja personāla atlīdzībai piemēro daļlaika izmaksu attiecināmības principu, veic personāla darba laika uzskaiti par nostrādāto laiku un veiktajām funkcijām;".
· 16. Izteikt 37.4. apakšpunktu šādā redakcijā:
· "37.4. savā oficiālajā tīmekļvietnē un sociālajos tīklos ievieto informāciju par projekta īstenošanu un, ja nepieciešams, aktualizē to;".
· 17. Papildināt ar 37.5. apakšpunktu šādā redakcijā:
· "37.5. nodrošina, ka projektā plānotās atbalstāmās darbības netiek finansētas, kā arī tās nav plānots finansēt no citiem valsts, pašvaldības vai ārvalstu finanšu atbalsta instrumentiem, un nodrošina dubultā finansējuma neiestāšanos."

